1933 йылдың ғинуарында  национал-социалистар (фашистар) етәксеһе Адольф Гитлер Германия хөкүмәте башлығы (канцлер) итеп тәғейенләнә.  Оҙаҡламай рейхстагта янғын сыға һәм  коммунистарҙы рейхстагҡа ут төртөүҙә ғәйепләп, коммунистар партияһын тыялар, партия эшмәкәрҙәренә ҡаршы  репрессиялар башлана.1933  йылдың  3 мартында ГКП  рәйесе Эрнст Тельман  ҡулға алына. 1933 йыл башында  партияла 300 мең кеше торған, уларҙың яртыһы   эҙәрлекләнеүгә дусар булған, меңдәрсә кеше үлтерелгән, концлагерҙарға, төрмәләргә   ебәрелгән.